
Prema prilogu 4. „Postupci nabave za osobe koje nisu obveznici Zakona o javnoj nabavi“
Poduzeće Ferotehna d.o.o. objavljuje u sklopu projekta „Zelenom i digitalnom tranzicijom do povećanja konkurentnosti poduzeća FEROTEHNA d.o.o.“



POZIV NA DOSTAVU PONUDE

predmet nabave:

Električni viličari
Evidencijski broj nabave: 03

Dokumentacija za nadmetanje





	Kukuljanovo, lipanj 2021.	





















1. OPĆI PODACI

PODACI O NARUČITELJU (NOJN)


	Naziv Naručitelja 
	Ferotehna d.o.o.

	Sjedište Naručitelja 
	Kukuljanovo 312, 51227 Kukuljanovo

	OIB: 
	34452690496

	MB: 
	040023011

	Odgovorna osoba i funkcija Naručitelja: 
	Ivan Katalinić, direktor 

	Kontakt osoba Naručitelja 
	Sebastijan Božić 

	Funkcija kod Naručitelja 
	Inženjer razvoja proizvoda

	Broj telefona 
	00385 51 503 122 

	Adresa elektroničke pošte kontakt osobe 
	 sebastijan.bozic@ferotehna.com



Komunikacija između Naručitelja i Ponuditelja će se obavljati isključivo u pisanom obliku putem elektroničke pošte i internetske stranice Naručitelja. 

Ime i prezime osobe za komunikaciju sa Ponuditeljima: Sebastijan Božić 
Adresa elektroničke pošte: sebastijan.bozic@ferotehna.com
Broj telefona: +385 (0) 51 503 122

TEMELJ ZA PROVEDBU NABAVE 

Nabava se provodi na  temelju  dodjele bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014-2020 za provedbu projekta „ZELENOM I DIGITALNOM TRANZICIJOM DO POVEĆANJA KONKURENTNOSTI PODUZEĆA FEROTEHNA d.o.o.„ i Prilogu 4 „POSTUPCI NABAVE ZA OSOBE KOJE NISU OBVEZNICI ZAKONA O JAVNOJ NABAVI“ Poziva Kompetentnost i razvoj koji je dostupan na internetskoj adresi www.strukturnifondovi.hr 

VRSTA POSTUPKA NABAVE I VRSTA UGOVORA 
Vrsta postupka nabave je Obavijest o nabavi. Postupak nabave provodi se sukladno Prilogu 4. Postupci nabave za osobe koje nisu obveznici Zakona o javnoj nabavi.

Evidencijski broj nabave je 03.

OBJAŠNJENJA I IZMJENE DOKUMENTACIJE ZA NADMETANJE
 
Cjelokupna dokumentacija za nadmetanje s prilozima objavljena je na internetskoj stranici Europskih strukturnih i investicijskih fondova: https://strukturnifondovi.hr/nabave-lista/. 
Za vrijeme roka za dostavu ponuda gospodarski subjekti mogu zahtijevati dodatne informacije vezane za dokumentaciju za nadmetanje. 

Zahtjev s postavljenim pitanjima je pravodoban ako je dostavljen na adresu elektroničke pošte kontakt osobe sebastijan.bozic@ferotehna.com. 

Ako Naručitelj za vrijeme roka za dostavu ponuda mijenja dokumentaciju, osigurat će dostupnost izmjena svim Ponuditeljima na internetskoj stranici https://strukturnifondovi.hr/nabave-lista/, te će osigurati da Ponuditelji od nastanka izmjene imaju najmanje pet (5) dana roka za dostavu ponude. 

PRAVO SUDJELOVANJA 

U ovom postupku nabave kao Ponuditelji mogu sudjelovati svi gospodarski subjekti, neovisno o državi u kojoj su registrirani ili imaju podružnicu. 

2. [bookmark: _Hlk74652839]PODACI O PREDMETU NABAVE 

[bookmark: _Hlk74314193]PREDMET NABAVE
 
Predmet nabave je: 
       - Električni viličari u sklopu projekta „Zelenom i digitalnom tranzicijom do povećanja konkurentnosti poduzeća FEROTEHNA d.o.o.“

OPIS PREDMETA NABAVE 

[bookmark: _Hlk74652741]Opis predmeta nabave 
Nabava se provodi u sklopu projekta „Zelenom i digitalnom tranzicijom do povećanja konkurentnosti poduzeća FEROTEHNA d.o.o.“, prema Javnom pozivu na dostavu projektnih prijedloga „Jačanje konkurentnosti poduzeća ulaganjima u digitalnu i zelenu tranziciju“, referentni broj: KK.11.1.1.01.

Predmet nabave: „Električni viličari“ s obaveznim minimalnim tehničkim specifikacijama kako slijedi:

Specifikacije za čeoni električni viličar - Opcija 1.

Pogon:                                         Električni
Nosivost:                                    4500-6000 kg
Toranj:                                        Duplex
Visina dizanja:                           4000-6000 mm
Nagib vilica:                               5-10 stupnjeva
Vanjski razmak vilica:               1000-1200 mm
Ukupna duljina viličara:           4000-5000 mm
Dužina vilica:                             1600-2000 mm
Radijus okretanja:                    2000-2690 mm
Radni hodnik:                            5000-5500 mm
Kapacitet baterije:                    800-1200 Ah

Specifikacije za regalni električni viličar - Opcija 2.

Pogon:                                         Električni
Nosivost:                                    1200-1600 kg
Toranj:                                        Triplex
Visina dizanja:                           9000-10000 mm
Nagib vilica:                               1-5 stupnjeva
Vanjski razmak vilica:               200-700 mm
Ukupna duljina viličara:           2000-3000 mm
Dužina vilica:                             1000-3000 mm
Radijus okretanja:                    1000-2000 mm
Radni hodnik:                            1000-3000 mm
Kapacitet baterije:                    500-900 Ah

Specifikacije za regalni električni viličar - Opcija 3.

Pogon:                                         Električni
Nosivost:                                    1200-1600 kg
Toranj:                                        Triplex
Visina dizanja:                           7000-8000 mm
Nagib vilica:                               1-5 stupnjeva
Vanjski razmak vilica:               200-700 mm
Ukupna duljina viličara:           2000-3000 mm
Dužina vilica:                             1000-2000 mm
Radijus okretanja:                    1000-2000 mm
Radni hodnik:                            1000-3000 mm
Kapacitet baterije:                    600-900 Ah 


Tražene dodatne usluge:
· Instalacija stroja kod Naručitelja, svi troškovi uključeni
· Trening operatera za siguran rad sa strojem, svi troškovi uključeni

Predmet nabave nije podijeljen u grupe nabave.

Količina predmeta nabave je 3 roba (3 kom) prema troškovniku.

MJESTO ISPORUKE PREDMETA NABAVE 
Mjesto isporuke je: proizvodni pogon Naručitelja na adresi: Ive Senjanina 27, 53220 Otočac.


ROK ISPORUKE PREDMETA NABAVE 

Prema planu projekta, rok isporuke počinje teći danom potvrde narudžbe od strane Naručitelja ili potpisom ugovora. Rok isporuke predmeta nabave je 60 dana od datuma potvrde narudžbe ili potpisa ugovora. Rokom isporuke predmeta nabave smatra se dan kad je izvršena dostava predmeta nabave na mjesto isporuke. 

Ponuditelj i Naručitelj imaju pravo na produženje roka isporuke u sljedećim slučajevima: 
• uslijed nastupa više sile, 
• uslijed pisanog zahtjeva Naručitelja za odgodu roka isporuke. 

Pod višom silom podrazumijevaju se prirodni događaji, npr. poplave, požari i sl. Ponuditelj i Naručitelj neće u navedenim slučajevima imati međusobnih potraživanja zbog eventualno nastalih troškova uslijed produženja roka isporuke osim u slučaju kad su mjere predviđene aktima javnopravnih tijela donesene isključivo zbog krivnje Ponuditelja. Ponuditeljima se napominje kako su moguće izmjene trajanja izvršenja isporuke, odnosno ugovora (skraćenje ili produljenje) iz objektivnih razloga vezanih za trajanje postupanja nadležnih tijela u odnosu na provjeravanje i odobravanje pojedinih dokumenata, izvješća ili slično. 





3. OBAVEZNI RAZLOZI ISKLJUČENJA PONUDITELJA 
RAZLOZI ZA ISKLJUČENJE PONUDITELJA 

Naručitelj je obavezan isključiti Ponuditelja iz postupka nabave: 
• ako je on ili osoba ovlaštena po zakonu za zastupanje ponuditelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđen(a) za bilo koje od sljedećih kaznenih djela odnosno za odgovarajuća kaznena djela prema propisima države sjedišta ponuditelja ili države čiji je državljanin osoba ovlaštena po zakonu za zastupanje ponuditelja: sudjelovanje u zločinačkoj organizaciji, zločinačko udruženje, počinjenje kaznenog djela u sastavu zločinačkog udruženja, udruživanje za počinjenje kaznenih djela, terorizam ili kaznena djela povezana s terorističkim aktivnostima, pranje novca ili financiranje terorizma, dječji rad ili druge oblike trgovanja ljudima, korupcija, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zlouporaba obavljanja dužnosti državne vlasti, protuzakonito posredovanje, prijevara, prijevara u gospodarskom poslovanju, utaja poreza ili carine, subvencijska prijevara;
• ako nije ispunio obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan ponuditelj, u skladu s propisima države poslovnog nastana ponuditelja (ako oni nemaju poslovni nastan u Republici Hrvatskoj), osim ako je u skladu s posebnim pravilima odobrena odgoda plaćanja navedenih obveza, te ako mu iznos dospjelih, a neplaćenih obveza nije veći od 200 kuna;
• ako je lažno izjavljivao, predstavio ili pružio neistinite podatke u vezi s uvjetima koje je Naručitelj naveo kao neophodne;
• je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;  
• je u posljednje dvije godine do početka postupka nabave učinio težak profesionalni propust. 

NEPOSTOJANJE RAZLOGA ZA ISKLJUČENJE 
Nepostojanje razloga za isključenje iz točke 3.1. ove Dokumentacije za nadmetanje Ponuditelj će dokazati potpisanom „Izjavu o nepostojanju obaveznih razloga za isključenje Ponuditelja“ (Prilog 2) koju dostavlja s ponudom.
Izjavu daje osoba po zakonu ovlaštena za zastupanje gospodarskog subjekta. Naručitelj može, u bilo kojem trenutku postupka nabave, zahtijevati od bilo kojeg Ponuditelja, a posebice odabranog Ponuditelja da prije sklapanja ugovora, dostavi jedan ili više dokumenata (potvrda, izvoda i sl.) koji potvrđuju da se Ponuditelj ne nalazi u situacijama navedenim u ovom poglavlju, ako se takvi dokumenti izdaju u zemlji sjedišta gospodarskog subjekta, te ih on može ishoditi.


4. ODREDBE O SPOSOBNOSTI PONUDITELJA I UVJETI SPOSOBNOSTI PONUDITELJA 

U svrhu utvrđivanja kvalifikacija ponuditelja za izvršenja ugovora, Ponuditelji su dužni u svojoj ponudi priložiti Izjavu kojom dokazuju svoju: 

• pravnu i poslovnu sposobnost
• financijsku sposobnost 
· tehnička i stručna sposobnost

Za ispunjenje uvjeta iz poglavlja 4. dokumentacije Ponuditelj ovjerava potpisom i pečatom Izjavu o ispunjenju uvjeta kvalifikacije Ponuditelja (Prilog 3). 
PRAVNA I POSLOVNA SPOSOBNOST 

Svaki ponuditelj mora biti pravno i poslovno sposoban. 
Pravna i poslovna sposobnost Ponuditelja iskazuje se na način da je: 
• Ponuditelj upisan u sudski, obrtni, strukovni ili drugi odgovarajući registar države sjedišta Ponuditelja, 
• Ponuditelj registriran za posredovanje u trgovini strojevima te industrijskom opremom. 

Traženim dokazom pravne i poslovne sposobnosti, gospodarski subjekt dokazuje da ima osnovne kvalifikacije za obavljanje i provođenje posredovanja u trgovini strojevima, industrijskom opremom i sličnih djelatnosti. 

FINANCIJSKA SPOSOBNOST 
Financijska sposobnost Ponuditelja iskazuje se na način da: 

· Račun Ponuditelja nije bio u blokadi više od 10 (deset) dana u prethodnih šest mjeseci od dana početka postupka nabave. 
Traženim dokazom financijske sposobnosti, gospodarski subjekt dokazuje da ima stabilno financijsko poslovanje na način da ne može dovesti u pitanje izvršenje svojih ugovornih obveza, a posljedično tome i izvršenje obveza Naručitelja prema krajnjim korisnicima svojih usluga. 

TEHNIČKA I STRUČNA SPOSOBNOST 
U svrhu zadovoljenja uvjeta tehničke i stručne sposobnosti, Ponuditelj je dužan dokazati da je u godini u kojoj je započeo postupak nabave do dana početka postupka nabave i tijekom tri godine koje prethode toj godini, uredno izvršio najmanje jedan ugovor istih ili sličnih karakteristika kao što je predmet nabave (isporuka viličara ili radnih strojeva). Kao dokaz ispunjenja uvjeta tehničke i stručne sposobnosti, Naručitelj može, u bilo kojem trenutku tijekom postupka nabave, zahtijevati od Ponuditelja da prije sklapanja ugovora dostavi potvrdu izdane od druge ugovorne strane - naručitelja o urednom izvršenju posla. Ako nije moguće ishoditi potvrdu, Naručitelj će prihvatiti izjavu Ponuditelja uz dokaz da je potvrda zatražena.

Za ispunjenje uvjeta iz poglavlja 4. dokumentacije Ponuditelj ovjerava potpisom i pečatom Izjavu o ispunjenju uvjeta kvalifikacije Ponuditelja (Prilog 3). 

5. PODACI O PONUDI 
SADRŽAJ I NAČIN IZRADE PONUDE 

Ponuditelj predaje ponudu isključivo elektroničkim putem na sebastijan.bozic@ferotehna.com.
 
Ponuditelj može podnijeti samo jednu ponudu. U ponudi moraju biti ponuđene sve stavke na način kako je to definirano u troškovniku. 

Ponuda mora sadržavati najmanje: 
• „Ponudbeni list“ (Prilog 1) - popunjen, potpisan od strane osobe po zakonu ovlaštene za zastupanje gospodarskog subjekta, ovjeren žigom, nakon toga skeniran i spremljen u .pdf formatu. 
• „Izjavu o nepostojanju obaveznih razloga za isključenje Ponuditelja“ (Prilog 2) - popunjena, potpisana od strane osobe po zakonu ovlaštene za zastupanje gospodarskog subjekta, ovjerena žigom, nakon toga skenirana i spremljena u .pdf formatu, 
• „Izjavu o ispunjenju uvjeta kvalifikacija Ponuditelja“ (Prilog 3) - popunjena, potpisana od strane osobe po zakonu ovlaštene za zastupanje gospodarskog subjekta, ovjerena žigom, nakon toga skenirana i spremljena u .pdf formatu, 
• „Troškovnik“ (Prilog 4) - popunjen, potpisan od strane osobe po zakonu ovlaštene za zastupanje gospodarskog subjekta, ovjeren žigom, nakon toga skeniran i spremljen u .pdf formatu, 

Sve troškove izrade ponude snose Ponuditelji. Ponuditelji nemaju pravo na bilo kakvu nadoknadu troškova izrade ponude. 
 PRAVILA DOSTAVE DOKUMENATA 
Svi traženi dokumenti pripreme se sukladno točci 5. ovog Poziva. Nakon toga se pohranjuju u jednu elektroničku poruku koja se s jasno naznačenom referencijom na predmet javne nabave šalje na adresu sebastijan.bozic@ferotehna.com .

NAČIN ODREĐIVANJA CIJENE PONUDE 
Ponuditelj dostavlja ponudu s cijenom u kunama (HRK) ili eurima (EUR). Cijena ponude piše se brojkama (zaokružene na dvije decimale). Unos valutne oznake je obvezan. 
Cijena ponude je nepromjenjiva. U cijenu ponude moraju biti uračunati svi troškovi Ponuditelja i popusti. U slučaju nuđenja cijene u EUR-ima, radi usporedivosti ponuda, cijena ponude preračunava se u kune (HRK) prema srednjem tečaju Hrvatske narodne banke (HNB) računajući na zadnji dan roka za dostavu ponude. 
Ponuditelj je dužan ponuditi, tj. upisati cijenu (zaokružene na dvije decimale) za svaku stavku „Troškovnika“ (Prilog 4) te cijenu ponude, na način kako je to određeno „Troškovnikom“ (Prilog 4), te upisati cijenu ponude, na način kako je to određeno u „Ponudbenom listu“ (Prilog 1). 
Ako Ponuditelj nije u sustavu PDV-a, tada je to potrebno naznačiti u „Ponudbenom listu“ (Prilog 1). 
Ukoliko je riječ o Ponuditelju iz inozemstva, cijenu svoje ponude treba prikazati bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a ostavlja prazno. 

ALTERNATIVNE PONUDE 
Alternativne ponude nisu dopuštene. 

IZMJENE PONUDE 
Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. U tom se slučaju ponude otvaraju obrnutim redoslijedom zaprimanja, a vremenom zaprimanja smatra se dostava posljednje verzije izmjene prijave/ponude. 
ODUSTAJANJE OD PONUDE 
Ponuditelj može do isteka roka za dostavu ponude pisanom izjavom odustati od svoje dostavljene ponude. Izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju. 

6. ROK ZA DOSTAVU PONUDA 
Rok za dostavu ponuda teče od datuma objave na internetskoj stranici https://strukturnifondovi.hr i traje do 25.06.2021. godine do 16:00 sati. 
Ponuditelj predaje ponudu isključivo elektroničkim sebastijan.bozic@ferotehna.com, najkasnije do 25.06.2021.  godine do 16:00 sati.

7. KRITERIJ ZA ODABIR PONUDE 
Kriteriji za odabir ponude se primjenjuju kako slijedi: 
· kriterij za odabir je ekonomski najpovoljnija ponuda - 50%
- 	kriterij za odabir je iskustvo u provedbi projekata - 50%

Metodologija ocjene ponuda koju će Naručitelj primijeniti je sljedeća:

Način izračuna ekonomski najpovoljnije ponude
U postupku pregleda i ocjene ponuda uspoređuju se cijene ponuda bez poreza na dodanu vrijednost. 
Maksimalan broj bodova za cijenu ponude je 50.
Ponuda s najnižom ponuđenom cijenom dobiva 50 bodova za cjenovni kriterij.
Ostale ponude se boduju relativno u odnosu na ponudu s najnižom ponuđenom cijenom prema slijedećoj formuli:
Cn = C(min) / Cp x 50
Cn – broj bodova koji je ponuda dobila za ponuđenu cijenu 
C(min) – najniža cijena ponuđena u postupku javne nabave (bez PDV-a)
Cp – cijena ponude koja je predmet ocjene (bez PDV-a)

Iskustvo u provedbi projekata 
U postupku se uspoređuje iskustvo u provedbi drugih projekata koji se odnose na isporuku električnih viličara, bez obzira na izvor financiranja. 
Bodovi za iskustvo u provedbi projekata dodjeljivat će se kako slijedi:
- provedeno 1 projekat:	10 bodova
- provedena 2 projekta:	20 bodova
- provedena 3 projekta:	30 bodova
- provedena 4 projekta:	40 bodova
- provedeno 5 projekta: 50 bodova

Izračun ekonomski najpovoljnije ponude
UOn = Cn + Rn 
UOn – ukupna ocjena ponude
Cn – broj bodova koji je ponuda dobila za ponuđenu cijenu
Rn – broj bodova koji je ponuda dobila za dokazano iskustvo u provedbi projekata

Podatke o iskustvu u provedbi projekata Ponuditelj upisuje u Obrazac prilog 3. iz priloga ovog Poziva.
U slučaju Zajednice ponuditelja, svi članovi Zajednice traženo iskustvo mogu dokazati zajednički (kumulativno).

Ponude se rangiraju prema ukupnoj ocjeni ponude. Ponuda s najvišom ukupnom ocjenom je ekonomski najpovoljnija ponuda.

Ukoliko su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

8. JEZIK I PISMO PONUDE 
Ponuda može biti izrađena na Hrvatskom jeziku ili engleskom jeziku i latiničnom pismu.


9. ROK VALJANOSTI PONUDE 
Rok valjanosti ponude je najmanje 30 dana od krajnjeg roka za dostavu ponuda. 

Naručitelj će odbiti ponudu čija je valjanost kraća od zahtijevane. Na zahtjev Naručitelja, Ponuditelj može produžiti rok valjanosti svoje ponude. 

10. PREGLED I OCJENA PONUDA 
Odbor za nabavu Naručitelja nakon isteka roka za dostavu ponuda pregledava i ocjenjuje sadržaj podnesenih ponuda u odnosu na uvjete iz Poziva. 
U postupku pregleda i ocjene ponuda Naručitelj vrši: 
• provjeru formalne sukladnosti, 
• procjenu postojanja razloga isključenja i ispunjenja uvjeta kvalifikacije, 
• evaluaciju ponuda na temelju prethodno objavljenih kriterija za odabir. 

11. POJAŠNJENJE I UPOTPUNJAVANJE PONUDA 
Ako podaci ili dokumentacija koju trebao podnijeti Ponuditelj jesu ili se čine nepotpuni ili pogrešni ili ako nedostaju određeni dokumenti, Naručitelj može tijekom pregleda i ocjene prijava i ponuda zahtijevati od tih kandidata ili ponuditelja da podnesu, dopune, pojasne ili upotpune nužne podatke ili dokumentaciju u primjerenom roku koji ne smije biti kraći od pet (5) kalendarskih dana. 
Podnošenje, dopunjavanje, pojašnjenje ili upotpunjavanje u vezi s dokumentima traženim u svrhu procjene postojanja razloga isključenja i ispunjenja uvjeta kvalifikacije ne smatra se izmjenom ponude. 
Naručitelj može tražiti i pojašnjenja u vezi s dokumentima traženim u dijelu koji se odnosi na ponuđeni predmet nabave, pri čemu pojašnjenje ne smije rezultirati izmjenom ponude. 
Postupanje Naručitelja vezano uz pojašnjenje i upotpunjavanje prijava i ponuda, odnosno zahtjevi i postupanje Naručitelja, moraju biti u skladu s načelima jednakog tretmana i transparentnosti. 

12. ODLUKA O ODABIRU ILI PONIŠTENJU NATJEČAJA 
RAZLOZI ZA ISKLJUČENJE 
Naručitelj je obvezan na temelju rezultata pregleda i ocjene prijava ili ponuda odbiti:

· ponudu koja nije cjelovita tj. ne sadrži sve elemente navedene u članku 5. ovog dokumenta te koju nije moguće u razumnom roku, ne kraćem od 5 kalendarskih dana, upotpuniti nužnim podacima ili dokumentacijom koja nedostaje u skladu s načelima jednakog tretmana i transparentnosti,
· ponudu koja je suprotna odredbama Dokumentacije za nadmetanje,
· ponudu u kojoj cijena nije iskazana u apsolutnom iznosu,
· ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,
· ponudu u kojoj pojašnjenjem ili upotpunjavanjem sukladno ovoj dokumentaciji za nadmetanje nije uklonjena pogreška, nedostatak ili nejasnoća,
· ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Dokumentacije za nadmetanje
· ponudu za koju ponuditelj nije pisanim putem prihvatio ispravak računske pogreške,
· ponudu koja je stigla nakon roka za dostavu,
· ponudu koja je na drugom jeziku nego je navedeno u Dokumentaciji za nadmetanje,
· ponudu ponuditelja koji nije dokazao uvjete kvalifikacije u skladu s Dokumentacijom za nadmetanje,
· ponudu koja ne ispunjava obvezne tehničke specifikacije određene u Dokumentaciji za nadmetanje,
· ponudu koja sadrži štetne odredbe.
ODLUKA O PONIŠTENJU NATJEČAJA 

Naručitelj će poništiti postupak nabave ako : 

· nije pristigla niti jedna prijava ili ponuda; 
· nije zaprimio niti jednu valjanu prijavu ili ponudu 

Naručitelj može poništiti postupak nabave ako: 
- se tijekom postupka utvrdi da je dokumentacija za nadmetanje manjkava te kao takva ne omogućava učinkovito sklapanje ugovora (primjerice, u dokumentaciji su navedene pogrešne količine predmeta nabave); 
 - su nastale značajne nove okolnosti vezane uz projekt za koji se provodi nabava (primjerice, projekt nije odobren, projekt je odbijen). 

U slučaju poništenja postupka nabave, Naručitelj donosi Odluku o poništenju u kojoj će navesti minimalno: predmet nabave za kojeg se donosi odluka o poništenju, obrazloženje razloga poništenja, rok u kojem će pokrenuti novi postupak za isti ili sličan predmet nabave, ako je primjenjivo te datum donošenja i potpis odgovorne osobe.

ODLUKA O ODABIRU NAJBOLJE PONUDE 
Naručitelj donosi odluku o odabiru najbolje ponude sukladno Prilogu 4 „POSTUPCI NABAVE ZA OSOBE KOJE NISU OBVEZNICI ZAKONA O JAVNOJ NABAVI“ Poziva koji je dostupan na internetskoj adresi www.strukturnifondovi.hr . 
Nakon donošenja odluke, Naručitelj će informirati sve Ponuditelje o konačnom odabiru sukladno Prilogu 4 „POSTUPCI NABAVE ZA OSOBE KOJE NISU OBVEZNICI ZAKONA O JAVNOJ NABAVI“ Poziva Kompetentnost i razvoj koji je dostupan na internetskoj adresi www.strukturnifondovi.hr na način koji je moguće dokazati: slanjem telefaksom i/ili poštom i/ili elektroničkim putem ili kombinacijom tih sredstava. 



13.ROK, NAČIN I UVJETI PLAĆANJA 
 Uvjeti plaćanja: u 2 obroka na slijedeći način: 
1. Obrok u iznosu od 30% avans
2. Obrok u iznosu od 70% u roku 30 dana od puštanja u pogon stroja
Ponuditelj ne može zaračunavati nikakve dodatne troškove osim onih koji su već predviđeni troškovnikom ove Dokumentacije. 



14. PREDSTAVKA 
Svaki Ponuditelj u slučaju saznanja o nepravilnostima u postupku provedene nabave može podnijeti prijavu sumnje na nepravilnost nadležnom tijelu na adresu: nepravilnosti.eu@mrrfeu.hr . Prijava mora sadržavati naziv projekta (KK broj), činjenični opis radnje ili propuštanja Naručitelja, tj. korisnika te se prijavi moraju priložiti i svi raspoloživi dokazi.
Podnošenje prijave ne zaustavlja sklapanje ugovora o nabavi.









15. PRILOZI 
• Prilog 1: „Ponudbeni list“, 
• Prilog 2: „Izjava o nepostojanju obaveznih razloga za isključenje Ponuditelja“, 
• Prilog 3: „Izjava o ispunjenju uvjeta kvalifikacija Ponuditelja“, 
• Prilog 4: „Troškovnik“, 


Kukuljanovo, 15.06.2021. 
Ivan Katalinić
Ferotehna d.o.o.

Sadržaj ovog materijala isključiva je odgovornost poduzeća FEROTEHNA d.o.o. 

